বাহুবল প্রতিনিধি ॥ উপজেলা সদরে প্রতিষ্ঠিত বাহুবল কলেজকে জাতীয়করণের প্রক্রিয়া থেকে বাদ দেয়ার ষড়যন্ত্র শুরু হয়েছে। বিষয়টি জানা জানি হওয়ায় স্থানীয় লোকজনের মাঝে ক্ষোভ দানা বাধতে শুরু করেছে। খোজ নিয়ে জানা যায়, বর্তমান সরকার শিক্ষা মন্ত্রণালয়ের অধীনে বেসরকারি শিক্ষা প্রতিষ্ঠান জাতীয়করণের লক্ষ্যে কাজ শুরু করেছে। এরই অংশ হিসেবে দেশের প্রতিটি উপজেলা সদরে প্রতিষ্ঠিত মাধ্যমিক বিদ্যালয় ও কলেজের বিভিন্ন তথ্যাদি সংগ্রহ করছে। গত ১৭ আগস্ট মাধ্যমিক ও উচ্চ শিক্ষা অধিদপ্তরের উপ-পরিচালক (পরিকল্পনা ও উন্নয়ন) এসএম বশীর উল্লাহ স্বাক্ষরিত একটি পত্র জেলা শিক্ষা অফিসারদের কাছে প্রেরণ করা হয়। পত্রে উপজেলা সদরের মান সম্পন্ন মাধ্যমিক বিদ্যালয় ও কলেজ সংশ্লিষ্ট তথ্যাদি পরদিন ১৮ আগস্ট অধিদপ্তরে প্রেরণের অনুরোধ করা হয়। উক্ত পত্রের অনুলিপি সকল উপজেলা মাধ্যমিক ...